அனைத்து அணிகளிலுமே விரல்களை பயன்படுத்தி பந்தை சுழலச் செய்யும் சுழற்பந்து வீச்சாளர்கள் தொடர்ந்து திணறியே வருகிறார்கள். மணிக்கட்டை பயன்படுத்தி பந்தை சுழலச் செய்யும் பவுலர்களுக்கு மட்டுமே தட்டையான பிட்ச்களில் விக்கெட் கிடைக்கிறது. இந்திய அணியும் தனது திட்டங்களில் மாற்றத்தை யோசிக்க வேண்டிய தருணம் வந்துவிட்டது. இந்திய அணியில் அஷ்வின், ஜடேஜா இருவரும் சொதப்பி வரும் நிலையில் இரண்டு சுழற்பந்து வீரர்கள், மூன்று வேகப்பந்து வீச்சாளர்கள் என்ற திட்டத்திலும் மாற்றம் செய்ய வேண்டிய தருணம் வந்துவிட்டது. அஷ்வினும், ஜடேஜாவும் பவுலிங்கில் சுமார், பேட்டிங் படுமோசம் என்ற நிலை தொடரும்போது மற்ற வீரர்களுக்கு இயல்பாகவே அழுத்தம் கூடிவிடுகிறது. ஒரு சுழற்பந்து வீரருக்கு பதில் வேகப்பந்து வீரரையோ அல்லது சுழற்பந்து வீசக்கூடிய அதே சமயம் பேட்டிங்கிலும் வெளுக்கக்கூடிய திறமையான ஆல்ரவுண்டரையோ சேர்க்கலாம்.